Így a húsvéti hétvége előtt, gondoltam nagypéntek apropóján bedobok egy nem szokványos otthont. Az 1800-as évek közepén, viktoriánus stílusban épült ez a 180 m2 alapterületű raktárépület London Bermondsay kerületében kilátással a város látványosságaira és a Temzére.
Ódon téglafalak, és eredeti fagerendázat, ipari stílusú világítótestek, vintage darabok és ázsiai faragott fa baldachin jól megférnek egymás mellett ebben az eklektikus enteriőrben. Nem vagyok ugyan egy feng-shui megszállott, de józan paraszti ésszel azért a japán kard gyűjteményt nem a hitvesi ágy felett helyeztem volna el. Képek innen.
wlatcy 2012.04.06. 11:31:53
Ilyen az amikor valaki nem megszállottságból csinálja, hanem, hogy mit GONDOLJANAK róla a zemberek.
wlatcy 2012.04.06. 11:36:02
És még egy: észrevettük, hogy ilyen pecókban SOSINCSENEK könyvek?))))
szájhúzó kutya · http://szajhuzokutya.blog.hu 2012.04.06. 14:48:59
@wlatcy: De van három dizájn könyv a kanapé mögötti polcon. Tényleg borzasztó közhelyes, ilyen fürdőszobákat már a budapesti "minimál barokk" lakásokban is látni...
wlatcy 2012.04.06. 16:33:20
jujtényleg)
zelmavagyok · http://sikospálya.blog.hu 2012.04.07. 12:55:11
@wlatcy: Nem tudtam volna így megmondani, miért, de én inkább szereplőnek érezném magam ebben a térben, mint lakónak... persze, túl díszlet-szerű az egész. De a kilátás miatt egy ideig kihúznám itt.:) Pedig 40 évig a Budai Várat láttam az ablakból.